b'\n_START_ARTICLE_\nIztok \xc5\xbdun\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je na ljubljanski Fakulteti za strojni\xc5\xa1tvo (1972) in prav tam tudi doktoriral (1976). V \xc5\xa1tudijskem letu 1974/1975 se je strokovno izpopolnjeval na Kolid\xc5\xbeu Dartmouth v Hanovru (New Hampshire, ZDA). Leta 1972 se je zaposlil na Fakulteti za strojni\xc5\xa1tvo v Ljubljani, kjer je od 1987 deloval kot redni profesor za termodinamiko in mehaniko teko\xc4\x8din. Raziskoval je dinamiko teko\xc4\x8din in kompleksne sisteme termodinamike ter na to temo objavil ve\xc4\x8d elaboratov in znanstvenih \xc4\x8dlankov._NEWLINE_Leta 1999 je za pomembne znanstvene dose\xc5\xbeke prejel Zoisovo priznanje. Bil je tudi redni \xc4\x8dlan In\xc5\xbeenirske akademije Slovenije.'